**PROJEKTO „0,4 KV GATVIŲ APŠVIETIMO KL NAUJA STATYBA VYTAUTO G., ZAPYŠKIS, ZAPYŠKIO SEN., KAUNO R.“ RANGOS DARBŲ**

**PRELIMINARIOJI SUTARTIS**

2022 m. ................. d. Nr. S-..........

Kaunas

**Kauno rajono savivaldybės administracija,** į. k. 188756386, adresas Savanorių pr. 371, 49500 Kaunas, atstovaujama administracijos direktoriaus Šarūno Šukevičiaus, (toliau – Užsakovas), ir

**UAB „Elektros automatika“**, į. k. 302504984, adresas Ringuvos g. 65, Kaunas, atstovaujama direktoriaus Aido Čėrkos, (toliau – Rangovas),

toliau Rangovas ir Užsakovas kiekvienas atskirai gali būti vadinami „Šalimi“, o abu kartu – „Šalimis“,

sudarė šią projekto „0,4 kV gatvių apšvietimo KL nauja statyba Vytauto g. Zapyškis, Zapyškio sen., Kauno r.“ rangos darbų preliminariąją sutartį (toliau – Preliminarioji sutartis), vadovaujantis supaprastinto atviro konkurso būdu atlikto viešojo pirkimo sąlygomis ir susitarė dėl toliau išvardytų sąlygų.

# 1. Preliminariosios sutarties objektas ir tikslas

1.1. Preliminariosios sutarties objektas yra susitarimas dėl rangos darbų pagal Reginos Gasiūnienės (individualios veiklos vykdymo pažyma Nr. 879432) parengtą techninį darbo projektą „0,4 kV gatvių apšvietimo KL nauja statyba Vytauto g. Zapyškis, Zapyškio sen., Kauno r.“ Nr. 2021-09-GA-TDP-E (toliau – Darbai), atliktų Darbų kontrolinių geodezinių nuotraukų ir kitos dokumentacijos, reikalingos statybos užbaigimo procedūroms tinkamai įvykdyti, parengimo, dėl kurių bus sudaroma pagrindinė sutartis (toliau – Pagrindinė sutartis) pagal Užsakovo poreikį ir galimybes.

1.2. Darbų apimtis pateikiama Preliminariosios sutarties prieduose.

1.3. Rangovas savo sudarytas Darbų lokalines sąmatas turi pateikti Užsakovo atstovui (už Preliminariosios sutarties vykdymą atsakingam asmeniui) per 10 (dešimt) kalendorinių dienų nuo abiejų Šalių Preliminariosios sutarties pasirašymo dienos.

1.4. Preliminarios sutarties tikslas nustatyti sąlygas taikomas Pagrindinei sutarčiai, kuri gali būti sudaroma per Preliminariosios sutarties galiojimo laikotarpį.

# 2. Pagrindinės sutarties sudarymas

2.1. Pagrindinė sutartis sudaroma vadovaujantis Lietuvos Respublikos viešųjų pirkimų įstatymo 78 straipsnio 4 dalimi, šios sutarties pagrindu.

2.2. Užsakovas turi teisę, tačiau ne privalo sudaryti Pagrindinę sutartį su Rangovu.

2.3. Esant poreikiui ir galimybėms sudaryti Pagrindinę sutartį Užsakovas privalo raštu kreiptis į Rangovą su prašymu sudaryti Pagrindinę sutartį. Kartu su prašymu Užsakovas privalo Rangovui pateikti du užpildytus ir pasirašytus Pagrindinės sutarties egzempliorius, atitinkančius Preliminariosios sutarties priedą Nr. 2 „Pagrindinės sutarties sąlygos“.

2.4. Sudarant Pagrindinę sutartį negali būti keičiamos Preliminariosios sutarties priede pateiktos Rangovo pasiūlymo kainos.

2.5. Tiekėjas, gavęs Preliminariosios sutarties 2.3 punkte nurodytus dokumentus, privalo per 5 darbo dienas pasirašyti Pagrindinę sutartį ir vieną jos egzempliorių grąžinti Užsakovui.

2.6. Pagrindinė sutartis dėl šios sutarties 1.1. punkte nurodytų Darbų bus sudaroma projektų „Valstybinės reikšmės krašto kelio Nr. 140 Kaunas – Zapyškis – Šakiai ruožo nuo 17,940 iki 18,716 kapitalinis remontas įrengiant takus Zapyškio miestelyje“ ir „Valstybinės reikšmės krašto kelio Nr. 140 Kaunas – Zapyškis – Šakiai ruožo nuo 17,940 iki 18,716 kapitalinis remontas“ (šių projektų rangos darbų viešuosius pirkimus inicijuos VĮ „Lietuvos automobilių kelių direkcija“) įgyvendinimo pradžioje.

2.7. Pagrindinė sutartis su Rangovu sudaroma pagal priede Nr. 2 pateiktas Pagrindinės sutarties pavyzdines sąlygas (galimi tik neesminiai pakeitimai ir pataisymai).

# 3. PRELIMINARIOSIOS SUTARTIES VERTĖ

3.1. Pradinė Preliminariosios sutarties vertė yra – **76 168,17** (septyniasdešimt šeši tūkstančiai vienas šimtas šešiasdešimt aštuoni eurai 17 ct) **Eur be PVM**, iš kurių PVM sudaro 15 995,32 (penkiolika tūkstančių devyni šimtai devyniasdešimt penki eurai 32 ct) Eur, viso **92 163,49** (devyniasdešimt du tūkstančiai vienas šimtas šešiasdešimt trys eurai 49 ct) **Eur su PVM**.

3.2. Preliminariosios sutarties priede Rangovo pasiūlymo įkainotame Veiklų sąraše pateiktos kainos apima visus Rangovui privalomus mokėti mokesčius ir visas su Darbų atlikimu susijusias išlaidas.

3.3. Rangovo pasiūlymo Veiklų sąraše nurodytos fiksuotos Darbų grupių (etapų) kainos (įkainiai) gali būti perskaičiuojamos šia tvarka:

3.3.1. padidėjus arba sumažėjus pridėtinės vertės mokesčio (PVM) tarifui Sutarties kaina atitinkamai didinama arba mažinama. Perskaičiavimas atliekamas įsigaliojus Lietuvos Respublikos pridėtinės vertės mokesčio įstatymo pakeitimui, kuriuo keičiamas mokesčio tarifas. PVM tarifas neatliktiems statybos darbams keičiamas (mažinamas ar didinamas) pagal Lietuvos Respublikos teisės aktus. Perskaičiuota Sutarties kaina pradedama taikyti nuo Lietuvos Respublikos pridėtinės vertės mokesčio įstatymo pakeitimo, kuriuo keičiamas šio mokesčio tarifas, nurodytos tarifo įsigaliojimo dienos. Pasikeitęs PVM tarifas turės įtakos tik už Darbus, kurie nebuvo atlikti Užsakovui ir už kuriuos nebuvo išrašyta Sąskaita.

3.3.2. Sutarties kaina gali būti peržiūrima dėl kainų lygio pokyčio bet kurios iš Šalių rašytiniu prašymu. Peržiūros momentas yra Šalies prašymo kitai Šaliai peržiūrėti Sutarties kainą gavimo diena:

a) gali būti perskaičiuojamos Rangovui mokėtinos sumos tik už statybos darbus, o už kitus, nei statybos darbai, Darbus (Darbo projekto parengimą ir pan.) mokėtinos sumos negali būti perskaičiuojamos.

b) Rangovui mokėtinos sumos už statybos darbus gali būti perskaičiuojamos, jeigu Lietuvos Respublikos statistikos departamento (www.stat.gov.lt) kas mėnesį skelbiamo:

1) pastatų remonto sąnaudų elementų kainų indekso reikšmė pakinta daugiau kaip 0,05 per bet kurį Darbų vykdymo laikotarpį – tuo atveju, kai pagal Sutartį vykdomi pastato remonto darbai; arba

2) statybos sąnaudų elementų kainų indekso, labiausiai atitinkančio objekto rūšį, reikšmė pakinta daugiau kaip 0,05 per bet kurį Darbų vykdymo laikotarpį – visais kitais atvejais, negu nurodytasis 3.3.2. punkte b) papunktyje 1) papunkčio dalyje.

c) Indeksai, nurodyti 3.3.2. punkte b) papunktyje 1) ir 2) papunkčių dalyse, toliau kiekvienas atskirai vadinami Indeksu.

d) Sutarties kaina perskaičiuojama dėl Indekso pokyčio, pagal Sutartį neišpirktų statybos darbų vertę padauginant iš Indekso pokyčio koeficiento, kuris apskaičiuojamas pagal toliau nurodytą formulę:

K = IPb / IPr

Kur:

K – Indekso pokyčio koeficientas;

IPr – Indekso reikšmė laikotarpio pradžioje;

IPb – Indekso reikšmė laikotarpio pabaigoje;

Laikotarpis yra bet koks laikotarpis, kurio pradžia yra ne ankstesnė, negu pasiūlymų pateikimo pirkime termino pabaigos diena, pabaiga ne vėlesnė, negu paskutiniojo atliktų Darbų akto pagal Sutartį sudarymo diena.

e) Pirmosios peržiūros terminas netaikomas ir (arba) Sutarties kainos peržiūros dažnumas nėra ribojamas.

f) Vėlesnis kainų arba įkainių perskaičiavimas negali apimti laikotarpio, už kurį jau buvo atliktas perskaičiavimas.

g) Jeigu Darbai vėluoja dėl priežasčių, dėl kurių Rangovas neįgyja teisės į Darbų terminų pratęsimą, uždelstų statybos darbų kaina (įkainiai) neperskaičiuojama dėl kainų lygio kilimo (kai Indekso pokyčio koeficientas yra didesnis nei 1,05), bet turi būti perskaičiuojama dėl kainų lygio kritimo (kai Indekso pokyčio koeficientas yra mažesnis nei 0,95).

3.2.3. Preliminariosios sutarties kainų perskaičiavimas patvirtinamas rašytiniu Šalių susitarimu.

# 4. Preliminariosios sutarties galiojimas ir kiti terminai

4.1. Preliminarioji sutartis galioja 24 (dvidešimt keturis) mėnesius. Preliminarioji sutartis įsigalioja tada, kai Šalys ją pasirašo.

4.2. Rangovas prieš 15 (penkiolika) kalendorinių dienų informavęs Užsakovą raštu gali nutraukti Preliminariąją sutartį, jei Užsakovas nevykdo įsipareigojimų pagal Preliminariąją sutartį ir per 15 (penkiolika) kalendorinių dienų nuo Užsakovui skirto raštiško pranešimo, kuriame nurodoma, kokie įsipareigojimai nevykdomi, Užsakovas neįvykdo savo įsipareigojimų, arba šių įsipareigojimų įvykdyti nebegali.

4.3. Užsakovas prieš 15 (penkiolika) kalendorinių dienų informavęs Rangovą raštu gali nutraukti Preliminariąją sutartį, jei Rangovas nevykdo įsipareigojimų pagal Preliminariąją sutartį ir per 15 (penkiolika) kalendorinių dienų nuo Rangovui skirto raštiško pranešimo, kuriame nurodoma, kokie įsipareigojimai nevykdomi, Rangovas neįvykdo savo įsipareigojimų arba šių įsipareigojimų įvykdyti nebegali.

4.4. Preliminarioji sutartis gali būti nutraukta abipusiu Šalių sutarimu.

# 5. Preliminariosios sutarties pakeitimai

5.1. Preliminariosios sutarties sąlygos gali būti keičiamos tik vadovaujantis Viešųjų pirkimų įstatymo 89 straipsnio nuostatomis.

# 6. Šalių atsakomybė

6.1. Šalių atsakomybė yra nustatoma pagal galiojančius Lietuvos Respublikos teisės aktus ir šią Preliminariąją sutartį. Šalys įsipareigoja tinkamai vykdyti Preliminariąja sutartimi prisiimtus įsipareigojimus ir susilaikyti nuo bet kokių veiksmų, kuriais galėtų padaryti žalos viena kitai ar apsunkintų kitos Šalies prisiimtų įsipareigojimų įvykdymą.

6.2. Esminiu Preliminariosios sutarties pažeidimu laikomas Rangovo atsisakymas sudaryti Pagrindinę sutartį.

6.3. Užsakovui nutraukus Preliminariąją sutartį dėl esminio Preliminariosios sutarties pažeidimo, Rangovas įsipareigoja sumokėti Užsakovui 5 % dydžio netesybas (baudą) nuo pradinės Preliminariosios sutarties kainos be PVM, nurodytos Preliminariosios sutarties priede pateiktame Rangovo pasiūlyme.

# 7. konfidencialumas

7.1. Užsakovas ir Rangovas užtikrina, kad jų samdomas ar jiems dirbantis asmuo naudos konfidencialią informaciją tik Preliminariosios sutarties ir Pagrindinė sutarties vykdymo tikslais; Preliminariosios sutarties ir Pagrindinė sutarties vykdymo tikslais neatskleis jokios konfidencialios informacijos jokiam trečiajam asmeniui be išankstinio raštiško konfidencialios informacijos pateikėjo sutikimo; imsis visų būtinų atsargumo priemonių siekdami užtikrinti, kad jokia konfidenciali informacija nebūtų atskleista (išskyrus pirmiau minėtus atvejus) ar naudojama jokiais kitais tikslais, išskyrus jų darbuotojams, tarnautojams vykdant Preliminariąją sutartį ir Pagrindinę sutartį.

**8. FORCE MAJEURE**

8.1. Nė viena Preliminariosios sutarties Šalis nėra laikoma pažeidusia Preliminariąją sutartį arba nevykdančia savo įsipareigojimų pagal Preliminariąją sutartį, jei įsipareigojimus vykdyti jai trukdo nenugalimos jėgos (*force majeure*) aplinkybės, atsiradusios po Preliminariosios sutarties įsigaliojimo dienos.

8.2. Jei kuri nors Preliminariosios sutarties Šalis mano, kad atsirado nenugalimos jėgos (*force majeure*) aplinkybės, dėl kurių ji negali vykdyti savo įsipareigojimų, ji nedelsdama informuoja apie tai kitą Šalį, pranešdama apie aplinkybių pobūdį, galimą trukmę ir tikėtiną poveikį.

8.3. Jei nenugalimos jėgos (*force majeure*) aplinkybės trunka ilgiau kaip 30 (trisdešimt) kalendorinių dienų, tuomet, bet kuri Preliminariosios sutarties Šalis turi teisę nutraukti Preliminariąją sutartį įspėdama apie tai kitą Šalį prieš 30 (trisdešimt) kalendorinių dienų. Jei pasibaigus šiam 30 (trisdešimt) dienų laikotarpiui nenugalimos jėgos (*force majeure*) aplinkybės vis dar yra, Preliminarioji sutartis nutraukiama ir pagal Preliminariosios sutarties sąlygas Šalys atleidžiamos nuo tolesnio Preliminariosios sutarties vykdymo.

# 

# 9. Kitos sąlygos

9.1. Šalys susitaria, kad visi Preliminarioje sutartyje nereglamentuoti klausimai sprendžiami remiantis Lietuvos Respublikos teise ir sutinka, kad ši Preliminarioji sutartis būtų reglamentuojama ir aiškinama pagal Lietuvos Respublikos įstatymus.

9.2. Visi Preliminariosios sutarties priedai yra neatskiriamos sudedamosios Preliminariosios sutarties dalys.

9.3. Šalys sieks, kad visi ginčai, nesutarimai ir pretenzijos, kurios gali kilti dėl šios preliminariosios sutarties galiojimo, vykdymo, taikymo ir / ar aiškinimo būtų sprendžiami Šalių geranoriškų derybų būdu.

9.4. Jei tarp Šalių kilusio ginčo nepavyksta išspręsti derybų būdu per 30 (trisdešimt) dienų nuo vienos iš Šalių rašytinio kreipimosi (kvietimo derėtis, pretenzijos, prašymo pašalinti pažeidimus ir pan.), toks ginčas bus sprendžiamas Lietuvos Respublikos teismuose Lietuvos Respublikos įstatymų nustatyta tvarka. Šalių susitarimu teismingumas nustatomas pagal užsakovo buveinės adresą.

9.5. Preliminarioji sutartis yra vientisas, sistemiškai taikomas Užsakovo ir Rangovo susitarimas.

9.6. Užsakovo atsakingas asmuo už Preliminariosios sutarties vykdymą – Zapyškio seniūnas Sigitas Imbrasas, \_\_\_\_\_\_\_\_\_\_\_\_\_\_\_\_\_\_\_\_\_\_\_\_.

9.6. Užsakovo atsakingas asmuo už Preliminariosios sutarties paskelbimą Viešųjų pirkimų įstatymo 86 straipsnyje 9 dalyje nustatyta tvarka – Viešųjų pirkimų skyriaus vyr. specialistė Dovilė Kėkštienė, tel. (8 37) 30 55 53, el. paštas [dovile.kekstiene@krs.lt](mailto:dovile.kekstiene@krs.lt).

9.7. Sutartis sudaroma lietuvių kalba.

9.8. Preliminarioji sutartis sudaryta dviem egzemplioriais, turinčiais vienodą juridinę galią.

# 10. Priedai

10.1. Priedas Nr. 1 „Techninis darbo projektas“ (pateikiamas elektroninėje laikmenoje);

10.2. Priedas Nr. 2 „Pagrindinės sutarties projektas“,

10.3. Priedas Nr. 3 „Rangovo pasiūlymas/Veiklų sąrašas“,

10.4. Priedas Nr. 4 „Atsakymai į tiekėjų klausimus, pirkimo dokumentų paaiškinimai“.

# 11. ŠALIŲ JURIDINIAI ADRESAI, REKVIZITAI IR PARAŠAI

|  |  |  |
| --- | --- | --- |
| **UŽSAKOVAS**  Kauno rajono savivaldybės administracija  Savanorių pr. 371, 49500 Kaunas  Įstaigos kodas 188756386  A. s. LT914010042503135057  Luminor Bank AS Lietuvos skyrius  Banko kodas 40100  Tel. (8 37) 30 55 03  El. p. info@krs.lt  Administracijos direktorius  Šarūnas Šukevičius |  | **RANGOVAS**  UAB „Elektros automatika“  Ringuvos g. 65, Kaunas  Įmonės kodas 302504984  PVM mokėtojo kodas LT100005369017  A. s. LT507300010122139131  Swedbank, AB, banko kodas 73000  Tel. 8 698 29067  El. p. [info@elektrosautomatika.lt](mailto:info@elektrosautomatika.lt)  Direktorius  Aidas Čėrka |